Document ID: 32008D0059

РЕШЕНИЕ НА КОМИСИЯТА
от 18 декември 2007 година
за адаптиране на корекционните коефициенти, приложими от 1 август 2006 г., 1 септември 2006 г., 1 октомври 2006 г., 1 ноември 2006 г., 1 декември 2006 г. и 1 януари 2007 г. спрямо възнагражденията на длъжностните лица, временно наетите служители или договорно наетите служители на Европейските общности на служба в трети страни, както и на някои длъжностни лица, останали на длъжност в двете нови държави-членки за максимален период от деветнадесет месеца след присъединяването
(2008/59/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Правилника за длъжностни лица и Условията за работа на другите служители на Европейските общности, определени в Регламент (ЕИО, Евратом, ЕОВС) № 259/68 на Съвета (1), и по-специално член 13, втори параграф от приложение X към него,
като взе предвид Договора за присъединяване на двете държави-членки, а именно член 33, параграф 4 от него,
като има предвид, че:
(1)
С Регламент (ЕО, Евратом) № 453/2007 на Съвета (2), в изпълнение на член 13, първи параграф от приложение X към правилника се определят корекционните коефициенти, приложими от 1 юли 2006 г. спрямо възнагражденията, платими във валутата на страната на месторабота на длъжностните лица, временно наетите служители или договорно наетите служители на Европейските общности на служба в трети страни, както и на някои длъжностни лица, останали на длъжност в двете нови държави-членки за максимален период от деветнадесет месеца след присъединяването.
(2)
Съгласно член 13, втори параграф от приложение X към правилника, от 1 август 2006 г., 1 септември 2006 г., 1 октомври 2006 г., 1 ноември 2006 г., 1 декември 2006 г. и 1 януари 2007 г. е необходимо да се адаптират някои от тези корекционни коефициенти, тъй като въз основа на статистическите данни, с които разполага Комисията, изменението на жизнения стандарт, измерен съгласно корекционния коефициент и обменния курс за някои трети страни е повече от 5 % спрямо неговото последно определяне или адаптиране,
РЕШИ:
Член единствен
От 1 август 2006 г., 1 септември 2006 г., 1 октомври 2006 г., 1 ноември 2006 г., 1 декември 2006 г. и 1 януари 2007 г. корекционните коефициенти, приложими при определянето на възнагражденията на длъжностните лица, временно наетите и договорно наетите служители на Европейските общности на служба в трети страни и за някои длъжностни лица, останали на длъжност в двете нови държави-членки за максимален период от деветнадесет месеца след присъединяването, платими във валутата на страната на месторабота, се коригират съгласно посоченото в приложението.
Обменните курсове, използвани за изчисляването на тези възнаграждения, се определят в съответствие с правилата за прилагане на Финансовия регламент и отговарят на датата, посочена в първи параграф.
Съставено в Брюксел на 18 декември 2007 година.

Labels: 18
9
5
15